Title: ALOITA TÄSTÄ: Saimaa Geoparkin kohteet – Elävää geologiaa ja kulttuuriperintöä (1 osp)
Course: Sydän Saimaalla Geopark osaaja > Section: 1. Saimaa Geoparkin kohteet

Saimaa Geoparkin kohteet – Elävää geologiaa ja kulttuuriperintöä (1 osp)

Tässä osiossa tutustut Saimaa Geoparkin kohteisiin ja siihen, miksi ne ovat merkittäviä niin geologian, luonnon kuin kulttuuriperinnön näkökulmasta. Opit, mitä Geopark-kohteet ovat, millaisia ne voivat olla ja miten niitä voidaan tarkastella matkailun ja asiakaskokemuksen näkökulmasta.

Osion aikana valitset yhden Saimaa Geopark -kohteen ja perehdyt siihen syvemmin. Tarkastelet kohdetta sekä sisältöjen (geologia, luonto, kulttuuri) että matkailun näkökulmasta ja pohdit omaa oppimistasi.

Tämä osio muodostaa perustan koko kurssille: sen avulla hahmotat, millainen kokonaisuus Saimaa Geopark on ja miten yksittäiset kohteet liittyvät alueen tarinaan ja matkailuun.

Näin etenet tässä osiossa

1. Tutustu sisältöön
Aloitat lukemalla, mitä Geopark-kohteet ovat ja miksi ne ovat tärkeitä. Tutustut Saimaa Geoparkin karttaan ja esimerkkeihin erilaisista geo-, luonto- ja kulttuurikohteista. Saat kokonaiskuvan alueen monipuolisuudesta.

2. Tutki kohteita ja valitse sinua kiinnostava Geopark-kohde
Tutkit eri kohteita ja valitset yhden Saimaa Geopark -kohteen, joka kiinnostaa sinua. Kohde voi olla sinulle entuudestaan tuttu tai täysin uusi.

3. Tee tehtävät
Osion lopussa teet kolme tehtävää:

- TEHTÄVÄ 1: Kohde-esittely
- TEHTÄVÄ 2: Matkailunäkökulma
- TEHTÄVÄ 3: Oppimispohdinta

Tehtävissä yhdistät tiedon, soveltamisen ja oman pohdintasi. Tehtävät palautetaan erillisiin palautuslaatikoihin.

Osaamisen osoittaminen tässä osiossa

Osio on suoritettu hyväksytysti, kun:

- olet valinnut Saimaa Geopark -kohteen
- olet tehnyt kaikki kolme tehtävää ohjeiden mukaisesti
- työsi osoittavat, että ymmärrät kohteen merkityksen osana Saimaa Geoparkia ja matkailua

Lisämateriaali ja lähde:
Saimaa Geoparkin virallinen verkkosivusto:
saimaageopark.fi