Title: Aloita tästä: Opiskelun ohjeet
Course: Sydän Saimaalla Geopark osaaja

Yleisohje kurssille

Tutustu jokaiseen osioon järjestyksessä ja suorita tehtävät ennen siirtymistä seuraavaan kokonaisuuteen. Lue teoria huolellisesti, katso linkatut materiaalit ja vastaa tehtäviin omin sanoin. Pohdintatehtävät tehdään lyhyesti, mutta ajatuksella. Ne tukevat oppimista ja auttavat soveltamaan sisältöä matkailun näkökulmasta.

Jos jokin tehtävä tai sisältö on epäselvä, ota yhteyttä opettajaan.

Millaisia tehtäviä tällä kurssilla on?

Tällä kurssilla ei ole monivalintatestejä tai nopeita tietokyselyjä.
Tehtävät perustuvat Saimaa Geoparkin kohteiden, luonnon ja kulttuurin havainnointiin, ajatteluun ja tekemiseen.

Kurssin tavoitteena ei ole yksittäisten vuosilukujen tai käsitteiden muistaminen, vaan oppiminen tapahtuu ymmärtämällä ja soveltamalla. Tehtävissä pysähdyt tarkastelemaan Saimaa Geoparkia kokonaisuutena: miten geologia, luonto, kulttuuriperintö ja matkailu liittyvät toisiinsa.

Tällä kurssilla opit erityisesti:

- ymmärtämään paikallisuutta, kulttuuriperintöä ja Saimaan ainutlaatuisuutta
- tarkastelemaan kohteita matkailijan ja asiakkaan näkökulmasta
- soveltamaan Saimaa Geopark -sisältöjä käytännön tilanteisiin, kuten opastamiseen ja matkailuun

Kaikki kurssin tehtävät vievät vaihe vaiheelta kohti lopputyötä (näyttöä), jossa kokoat osaamisesi yhdeksi kokonaisuudeksi ja osoitat, miten ymmärrät Saimaa Geoparkin merkityksen matkailun ja kestävän kehityksen näkökulmasta.

Opiskelijan vastuut

Opiskelija etenee kurssilla itsenäisesti ja huolehtii tehtävien palautuksesta annettujen aikarajojen puitteissa. Jokaisessa osiossa opiskelijan tehtävänä on tutustua materiaaleihin, suorittaa tehtävät huolellisesti ja pohtia aiheita omasta näkökulmastaan. Opiskelijan vastuulla on myös säilyttää asiallinen ja kunnioittava ote tehtävissä.

Kurssin eteneminen

Tämä kurssi suoritetaan osio kerrallaan. Tutustu jokaisen osion sisältöön järjestyksessä, tee teoriat, suorita tehtävät ja palauta ne. Kun osion tehtävät ovat valmiit, lähetä opettajalle Wilma-viesti, jotta osio voidaan tarkastaa. Kun opettaja hyväksyy osion, seuraava osio avautuu sinulle.

Kurssilla eteneminen on omaan tahtiin tapahtuvaa, mutta edellyttää tehtävien huolellista suorittamista ja vastuunottoa omasta etenemisestä. Jos jokin tehtävä tai sisältö on epäselvä, ota rohkeasti yhteyttä opettajaan.

Kurssin suoritusaika ja aikataulu

Kurssin suoritusaika ja aikataulu määritellään jokaisen opiskelijan kanssa henkilökohtaisesti.

Opiskelun tuki

Jos jokin mietityttää, kysy rohkeasti apua! Kysymyksiä voit esittää mm. suoraan opettajalle wilmassa, sähköpostilla tai puhelimitse.