Title: Kurssin sisällön esittely
Course: Sydän Saimaalla Geopark osaaja

Saimaa Geopark – luonto, tarinat ja kestävä matkailu (5 osp)

Tervetuloa matkalle Saimaa Geoparkin sydämeen! 🌿

Tämä valinnainen tutkinnon osa tarjoaa sinulle mahdollisuuden syventyä ainutlaatuiseen alueeseen. Saimaa Geoparkin geologia, luonto, kulttuuriperintö ja tarinat ovat saaneet kansainvälistä tunnustusta Unescon Global Geopark -statuksen myötä.

Kurssi on tarkoitettu matkailualan opiskelijoille ja kaikille niille, jotka ovat kiinnostuneita Saimaa Geoparkin ainutlaatuisuudesta, luonnosta, kulttuurista ja vastuullisesta matkailusta.

“Saimaa Geopark - geologiaa ja kulttuuriperintöä”

Tavoitteet

Kurssin suoritettuaan opiskelija:

- tuntee Saimaa Geoparkin keskeiset kohteet ja niiden matkailullisen merkityksen
- ymmärtää alueen geologisen syntytarinan ja luonnon erityispiirteet
- osaa hyödyntää kulttuuriperintöä ja tarinallistamista matkailupalveluissa
- toimii vastuullisesti ja ymmärtää kestävän matkailun periaatteet
- osaa suunnitella asiakaslähtöisen tuotteen tai palvelun Saimaa Geopark-sisältöjä hyödyntäen

Kurssin sisältöalueet

Kurssi rakentuu viidestä kokonaisuudesta, joista jokainen vastaa 1 osp laajuutta:

1. Saimaa Geoparkin kohteet
– Saimaa Geoparkin viralliset geologiset ja kulttuuriperintökohteet, niiden merkitys sekä tarkastelu matkailun ja opastamisen näkökulmasta.

2. Paikallinen geologia ja luonto
– Saimaan synty, kallioperä, jääkauden jäljet, kivilajit, luonto ja eläimistö sekä Natura 2000 -alueet osana kestävää matkailua.

3. Kulttuuriperintö ja tarinallistaminen
– Kulttuuriperintökohteet Saimaa Geoparkissa, paikan henki ja tarinat sekä tarinallistamisen hyödyntäminen matkailussa ja opastamisessa.

4. Vastuullisuus ja kestävä matkailu Saimaa Geoparkissa
– Kestävän matkailun periaatteet, Geoparkin vastuulliset käytännöt, jokaisenoikeudet sekä paikalliset palvelut ja yrittäjyys.

5. Näyttö: Oma tuotos tai opastaminen
– Opiskelijan oma soveltava työ, jossa yhdistyvät kurssin teemat: kohteet, geologia, kulttuuri ja vastuullinen matkailu.

Osioissa yhdistyvät teoria, tehtävät ja pohdinta, ja ne muodostavat kokonaisuuden, joka etenee tiedosta soveltamiseen ja osaamisen osoittamiseen.

Toteutustapa

Kurssi toteutetaan tällä Kippo-alustalla monimuotoisesti:

- itseopiskelua
- tehtäviä ja pohdintaa
- omaa tuottamista: esitteitä, tarinoita, videoita, retkipaketteja
- mahdollisuus projektityöhön tai yhteistyöhön paikallisten toimijoiden kanssa

Arviointi ja näyttö

Osaaminen osoitetaan kurssin lopuksi omalla tuotoksella tai opastuksella, jossa opiskelija yhdistää kurssin teemat käytännön tilanteeseen. Arviointi perustuu ammatillisen koulutuksen yleisiin kriteereihin ja arvioidaan asteikolla 1-5.

Materiaalit ja lisätietolähteet

Kurssi pohjautuu Saimaa Geoparkin viralliseen aineistoon ja UNESCO Global Geopark -verkoston periaatteisiin.

Opiskelija hyödyntää oppimisen pääasiassa seuraavia luotettavia lähteitä:

- Saimaa Geopark – virallinen sivusto Saimaa Geopark
  - Sisältää kattavat tiedot alueen geologiasta, kohteista, luonnosta, kulttuuriperinnöstä ja kestävyydestä.
- Geoparks Finland – Suomen geopark-verkosto Geoparks Finland
  - Kokoaa yhteen Suomen geoparkit ja esittelee niiden toimintaa, tavoitteita ja yhteistyötä.
- UNESCO Global Geoparks – kansainvälinen verkosto Unesco Geoparks
  - Kertoo, mitä UNESCO Global Geopark -status tarkoittaa ja miten se edistää kestävää kehitystä ja paikallista identiteettiä.

Lisäksi kurssin suorittamisessa saa hyödyntää muita luotettavia lähteitä.